Na osnovu člana 8. Zakona o ministarskim, vladinim i drugim imenovanjima FBiH („Službene novine Federacije BiH“, broj: 34/03 i 65/13), člana 11. Zakona o Agenciji za privatizaciju u Bosansko-podrinjskom kantonu Goražde („Službene novine Bosansko-podrinjskog kantona Goražde“, broj: 8/10 – prečišćen tekst), člana 17. Statuta Agencije za privatizaciju u Bosansko-podrinjskom kantonu Goražde („Službene novine Bosansko-podrinjskog kantona Goražde“, broj: 3/01), člana 7. Pravilnika o unutrašnjoj organizaciji i sistematizaciji radnih mjesta Agencije za privatizaciju u Bosansko-podrinjskom kantonu Goražde broj: 13-05-45-4/16, od 09.03.2016. godine i tačke II Odluke o utvrđivanju standarda i kriterija za imenovanje Direktora Agencije za privatizaciju u Bosansko-podrinjskom kantonu Goražde broj: 03-34-1637/15 i 03-05-362/16, Upravni odbor Agencije za privatizaciju u Bosansko-podrinjskom kantonu Goražde, na sjednici održanoj dana 09.06.2016. godine donio je Zaključak i r a s p i s u j e:

**O G L A S  
Za izbor i imenovanje Direktora Agencije za privatizaciju  
u Bosansko-podrinjskom kantonu Goražde**

**1. Opis pozicije Direktora Agencije:**

Direktor Agencije za privatizaciju u svom radu obavlja sljedeće poslove: rukovodi Agencijom, predstavlja i zastupa Agenciju, odgovara za zakonitost rada, pravilno i zakonito vođenje materijalno – finansijskog poslovanja, odlučuje o zapošljavanju i raspoređivanju radnika, donosi pojedinačne pravne akte iz djelokruga Agencije, sporovodi odluke, zaključke i upute Vlade Kantona, obavlja i druge poslove utvrđene Zakonom, Statutom i drugim općim aktima Agencije.  
Direktor se imenuje na period od 4 (četiri) godine.

**2. Kandidat za poziciju direktora mora ispunjavati sljedeće opće uslove:**

**-** da je državljanin Bosne i Hercegovine,

- da je stariji od 18 godina ali ne stariji od 60 godina na dan imenovanja,

- da nije otpušten iz državne službe kao rezultat disciplinske mjere na bilo kojem

nivou vlasti u Bosni i Hercegovini u periodu od tri godine prije dana objavljivanja

upražnjene pozicije  
- da se na njega ne odnosi član IX 1. Ustava Bosne i Hercegovine,

- da nije izabrani zvaničnik, nosilac izvršnih funkcija ili savjetnik u smislu Zakona o

Sukobu interesa u istitucijama vlasti BiH („Službene novine FBiH“, broj: 70/08).

**3. Pored općih uslova kandidat treba ispunjavati i posebne uslove:**

- VII stepen obrazovanja ili visoko obrazovanje I, II ili III ciklusa Bolonjskog sistema

studiranja, koji se vrednuje sa najmanje 240 ECTS bodova, društvenog, tehničkog ili

drugog smjera,

- najmanje 3 godine radnog iskustva nakon diplomiranja,  
- položen stručni ispit,  
- poznavanje rada na računaru,

- da nije osuđivan za privredni prijestup,

- da nije osuđivan za krivično djelo i da se protiv kandidata ne vodi krivični postupak,

- da mu nije sudskom presudom ili drugom mjerom zabranjeno obavljanje aktivnosti u

nadležnosti Direktora ili poslova upravljanja,

- da nije na funkciji u političkoj stranci,

- da nema privatni finansijski interes u Agenciji za privatizaciju BPK-a,  
- da nije član upravnog ili nadzornog odbora drugog reguliranog organa, a ukoliko  
 jeste član drugog upravnog ili nadzornog odbora,dostavit će ovjerenu izjavu da će po

konačnom imenovanju odstupiti sa pozicije u roku od 7 dana od dana imenovanja

**4. U postupku konačnog izbora uzet će se u obzir i sljeldeće:**

**-** komunikativne i organizacijske sposobnosti,  
- minimum znanja o organizaciji i djelatnosti Agencije,  
- sposobnost savjesnog i odgovornog obavljanja poslova direktora,  
- sposobnost nepristrasnog donošenja odluka,  
- sposobnost upravljanja finansijskim i ljudskim resursima,  
- naklonjenost timskom radu,  
- rezultati rada tokom karijere.

**5. Uz prijavu na Oglas, kandidati su dužni priložiti:**

- biografiju, adresu i kontakt telefon,  
 - uvjerenje o državljanstvu (ne starije od šest mjeseci),  
 - izvod iz matične knjige rođenih (ne stariji od šest mjeseci),  
 - ovjerenu kopiju diplome o završenoj visokoj stručnoj spremi,  
 - dokaz/uvjerenje o radnom iskustvu,  
 - uvjerenje o položenom stručnom ispitu,  
 - dokaz o poznavanju rada na računaru,

- izjava da nije osuđivan za krivično djelo i privredne prestupe koji predstavljaju

smetnje za obavljanje poslova radnog mjesta na koje aplicira,

- uvjerenje da se protiv kandidata ne vodi krivični postupak,  
 - izjava podnosioca prijave ovjerena od nadležnog općinskog organa kojom vlastitim potpisom potvrđuje da ispunjava uslove iz tačke 2. alineja 3., 4. i 5. i tačke 3. alineja 7., 8., 9. i 10. ovog Oglasa.

Kandidati koji budu ušli u uži izbor, biće pozvani na intervju.Upravni odbor će intervjuisati kandidate i sačiniti listu kandidata koji su najuspješnije prošli otvorenu konkurenciju. Konačno imenovanje kandidata za direktora Agencije za privatizaciju u Bosansko-podrinjskom kantonu Goražde, izvršit će Vlada Bosansko-podrinjskog kantona Goražde, na prijedlog Upravnog odbora Agencije za privatizaciju u Bosansko-podrinjskom kantonuGoražde.  
 **Dokumenti koji se prilažu uz prijavu na oglas, moraju biti originali ili ovjerene kopije.**Prijavu sa dokazima o ispunjavanju navedenih uvjeta potrebno je dostaviti u roku od 15 dana od dana posljednjeg javnog objavljivanja oglasa.Javni oglas će biti objavljen u „Službenim novinama FBiH" i u dnevnim novinama „Dnevni Avaz".

**Prijave za Oglas sa potrebnom dokumentacijom dostaviti lično ili poštom preporučeno na adresu:  
Agencija za privatizaciju u Bosansko-podrinjskom kantonu Goražde,   
Ul. Maršala Tita, broj 13, 73 000 Goražde sa naznakom:**  
"**Prijava na Oglas za izbor i imenovanje Direktora Agencije za privatizaciju u Bosansko-podrinjskom kantonu Goražde“**Nepotpune i neblagovremene prijave neće se razmatrati.

***Predsjednik Upravnog odbora***

***Amir Dedović***